(149 ) 
Cecy vous y doit induire et convier d’advantage que les Alle- 
mans pour chose seure se liguent avecq ceste nation. Par 
ainsy vous frapperez deux coups d’une seule pierre, authori- 
sant vostre arryvée de l’espérance d'une charge si grande et 
magnifique et donnant par cest acte plus de moyen à madame 
de l'Isle et à vous de traiter, suivant le désir qu’elle en a , les 
choses commencées avecq les solennités requises à la charge 
de l'ung et de Paultre. Et me semble qu'en parlant à elle jay 
si avant penétré dans ses discours qu'il m'a esté aysé de 
congnoistre que la fin et but de son intention estoit celle-là. 
ar, posez le cas que la bonne volonté qu’elle a manifestement 
faict paroistre en vostre endroict josques au jour du massacre, 
voire celle de ses plus fidelles amys, eust été altérée et bien 
fort refroidie par ung acte si desloyal, et que pour ceste occa- 
sion pas ung de son conseil ne fust d'advis qu’elle ne pensast 
plus à vous. 
Cependant si l’on vient à congnoistre (suivant l’asseurance 
que je leur ai donnée de votre innocence en tout ce qui s'est 
passé et du danger que vous-mesme y avez couru et courez 
tous les jours) que vous soyez sur le point d’estre recherché 
de tous costés pour vous rendre et vous constituer chef, et, 
par manière de dire, empereur commandant à tant de grands 
princes et seigneurs , à vostre advis , sy alors elle n'aura pas 
forte occasion de remettre enfin les premiers propos de ce 
mariage et faire une ample déclaration de l’honneste affection 
et voulonté qu'elle vous a tousjours portée jusques à présent, 
et si par conséquent les amis dont elle fait le plus d'estat, ne 
se tiendront pas très-heureux de vous avoir pour seigneur, et, 
au lieu que par le passé il a peu estre que les eussiez recher- 
chés et priés, ne seront pas eux-mesmes contraints à l'advenir 
de vous rechercher et prier? 
Ne faites point de doute, mon maistre, que ce que madame 
de l'Isle vous a envoyé offrir tout secours avecq une prompti- 
tude et affection si grande, go esté en intention de vous 
